ДОКЛАД

ЗА

ДЕЙНОСТТА НА

ПП “РЕПУБЛИКАНЦИ ЗА БЪЛГАРИЯ”

2020 г.

1. **ОБЩО ПРЕДСТАВЯНЕ**
2. **Административни данни**

 “Републиканци за България” е юридическо лице, регистрирано като политическа партия по реда на Закона за политическите партии (ЗПП) и Конституцията на Република България. Учредяването на партията е извършено в съответствие със ЗПП, като на 20.09.2020 г. е проведено заседание на Инициативния комитет за учредяване на партията, а учредителното събрание е проведено но 27.09.2020 г. в гр. София.

След като императивните изисквания на Глава II от ЗПП бяха изпълнени, Софийският градски съд постанови Решение от 27.10.2020 г., допълнено с Решение от 28.10.2020 г., с които ПП “Републиканци за България” бе регистрирана и вписана в регистъра на политическите партии, воден от Софийски градски съд, по ф.д. №33/2020 г., със седалище и адрес на управление в гр. София, бул. “Осми Декември” №13, партер. Впоследствие, партията бе вписана в регистър БУЛСТАТ при Агенция по вписванията под №177465842.

1. **Структура**

Организационната структура на ПП “Републиканци за България” е съставена от три нива - общински организации, областни организации и национална организация.

Общинските организации включват в състава си първичните организационни единици на партията (клубове), чиито членове влизат в състава на Общото събрание на съответната общинска организация. Дейността на общинските организации се реализира от общински координатори, избирани от Общото събрание на всяка общинска организация.

Областните организации включват в състава си всички общински организации на територията на дадена административна област. Изключение от този подход правят организациите в София-град и Пловдив-град, в чийто състав влизат партийните организации от районите на двата града. Всяка областна организация има Общо събрание, в което се включват общинските координатори на всички общински организации на територията на областта, по един делегат, избиран от всяка Общинска организация, както и съответният областен координатор.

Националната организация на ПП “Републиканци за България” има Национално събрание, Изпълнителен съвет и Контролен съвет. В Националното събрание влизат всички Общински координатори като представители на съответните Общински организации, всички Областни координатори като представители на съответните Областни организации, членовете на Изпълнителния съвет, Контролния съвет, както и избраните кметове на общини, областни управители, народни представители, министри и членове на Европейския парламент, които са членове на ПП „Републиканци за България".

Ръководните органи на партията са - Председател - Цветан Генчев Цветанов, Заместник-председател - Павел Бисеров Вълнев, Изпълнителен съвет и Контролен съвет.

 Изпълнителният съвет на партията е в състав - Председателя на партията, Заместник-председателя на партията и 31 (тридесет и един) члена, както следва: Румен Иванов Кънчев, Тодор Борисов Тодоров, Виктор Владимиров Серафимов, Радостина Стефанова Циркова, Огнян Кирилов Ценков, Рейхан Ридван Вели, Севдалин Иванов Куцаров, Ченко Александров Сотиров, Румен Тодоров Динев, Петко Николаев Панамски, Йордан Христов Грижов, Борис Велев Велев, Галя Стефанова Трайкова, Христо Дженев Казанджиев, Теодор Делков Шойлеков, Константин-Кирил Веселинов Иванов, Джема Маринова Грозданова, Петко Радов Чамов, Георги Иванов Икономов, Владимир Георгиев Георгиев, Светлана Иванова Василева, Динко Георгиев Георгиев, Мариан Георгиев Костадинов, Кемал Мустафов Тинев, Цветанка Боянова Гаврилова-Иванова, Теодора Дечкова Димова, Веселин Янчев Василев, Боян Михайлов Йорданов, Иван Веселинов Станев, Иван Венцеславов Анчев и Гюнай Физула Исмаил.

 Контролният съвет е в състав от 5 (пет) лица, както следва - Диан Маринов Иванов, Христо Иванов Христов, Диана Тонева Георгиева, Анна Крумова Лисичкова и Чавдар Любомиров Маринов.

Партията, съгласно Устава се представлява от Председателя - Цветан Генчев Цветанов.

1. **Цели и принципи**

Целите и принципите на ПП “Републиканци за България” са формулирани от Учредителите на партията в разпоредбите на чл. 2 от Устава, както следва:

Основните принципи, които „Републиканци за България" отстоява са:

1. Равенство;
2. Просперитет;
3. Демократизъм;
4. Правов ред и върховенство на закона.

Основните цели на политическа партия „Републиканци за България" са:

1. Гарантиране на гражданските права на територията на Република България и Европейския съюз.
2. Осигуряване на равни възможности за всички хора на територията на страната, повече възможности за хората в социално неравностойно положение.
3. Повишаване на качеството на живот на територията на цялата страна, повишаване доходите на българите до размер, съизмерим с европейските стандарти за заплащане на труда.
4. Обществената сигурност е в основата на благоприятната среда за развитие и напредък на обществото.
5. Прозрачен и качествен публичен дебат по обществено важни теми е решаващ за необратимото демократично развитие.
6. Насърчаване на свободната инициатива и предприемчивост на активните поколения в страната.
7. Стремеж към обществена солидарност и социална взаимопомощ.
8. Обществената безопасност, обществения ред и сигурността да са резултат от функционираща държавност и ефективна работа на демократични и силни институции.
9. Осигуряване на възможност за ускорено икономическо развитие на отделните региони на територията на Република България.
10. Осигуряване на оптимални условия за външнотърговските отношения на българския бизнес.
11. Осигуряване на оптимални условия за насърчаване на външни инвестиции.
12. Стремеж към балансирана външна политика, която да отстоява с приоритет националния ни интерес и да допринася за съхраняване на българската национална идентичност.
13. Утвърждаване на демократичните ценности и свободи, водене на дясно-центристка политика и стремеж към необратимо евроатлантическо позициониране на Република България.
14. Утвърждаване на моралните, духовните и културните ценности на България.
15. Гарантиране на правовия ред на територията на страната.
16. Утвърждаване на Република България като политически и икономически център на Югоизточна Европа.
17. Постигане високо качество на компонентите на околната среда, което благоприятства опазването на човешкото здраве, екосистемите и биологичното разнообразие.
18. Гарантиране на авторитетна съдебна власт, еманципирана от волята на изпълнителната власт.
19. Преодоляване на дефектите на свръхперсонализираната власт през последните десетилетия, изкореняване на корупционните практики, чрез разкъсване на властовите обвързаности през налагане на ново поколение политици с висок морал и с висок образователен и професионален ценз.
20. Промяна на корупционните практики в политически модел в страната.
21. Гарантиране на енергийна независимост на страната.
22. Управление на подземните богатства, крайбрежната плажна ивица, водите, горите и защитените територии по начин, който е устойчив във времето и осигурява на бъдещите поколения възможността, да се ползват от благата им.
23. **ПП “Републиканци за България” през 2020 г.**
24. **Отчет за дейността**

 Както бе посочено в Част I, т. 1 от настоящия Доклад, ПП “Републиканци за България” бе учредена през м. Септември 2020 г., а решенията за нейната регистрация бяха постановени на 27.10.2020 и 28.10.2020 г. От тази гледна точка, следва да се има предвид, че в рамките на 2020 г. бяха извършвани предимно административно-технически дейности с изцяло подготвителен характер.

 Първото заседание на Изпълнителния съвет беше проведено на 27.11.2020 г. Тогава бяха приети редица вътрешни нормативни актове като Правилник за организацията и дейността на Изпълнителния съвет на ПП “Републиканци за България”, Правилник за дейността на Контролния съвет на ПП “Републиканци за България”, Правила за обработване на лични данни, Правилник за документооборота на ПП “Републиканци за България”, Правилник за финансовата дейност на ПП “Републиканци за България” и Правилник за мерките срещу изпиране на пари.

В допълнение към това, бяха утвърдени 25 областни организации - Област Благоевград, Област Бургас, Област Варна, Област Велико Търново, Област Видин, Област Враца, Област Габрово, Област Добрич, Област Кърджали, Област Кюстендил, Област Монтана, Област Перник, Област Плевен, Пловдив-град, Пловдив-област, Област Разград, Област Русе, Област Сливен, София-град, София-област, Област Стара Загора, Област Търговище, Област Хасково, Област Шумен и Област Ямбол.

В рамките на първото заседание на Изпълнителния съвет бяха избрани административен секретар и говорител - д-р Виктор Серафимов, международен секретар - д-р Джема Грозданова.

По този начин, в края на м. Ноември 2020 г. започна процеса по структуриране на партията в значителна част от страната. От този момент до края на отчетния период бяха сключени договори за наем на офиси на ПП “Републиканци за България” в гр. София и в различни областни градове на страната.

Основната краткосрочна цел, поставена пред структурните звена на ПП “Републиканци за България” беше да се пристъпи към набиране на членска маса и учредяване на първични структури - клубове на територията на цялата страна.

В средносрочен план, структурите на партията бяха инструктиране да се подготвят за частичните местни избори, насрочени за 28.02.2021 г. На територията на 12 населени места в страната.

В дългосрочен план, всички структурни звена бяха инструктирани да се подготвят за предстоящите избори за народни представители.

Дейностите на ПП “Републиканци за България” в този период бяха финансирани предимно от дарения и доброволни вноски, направени по реда на чл. 16 ал. 7 от Устава на партията.

1. **Основни финансови и нефинансови показатели**
2. **Важни събития след датата на съставяне на отчета**

 В периода от датата на съставяне на отчета - 31.12.2020 г. До момента на приемане и утвърждаване на настоящия Доклад, ПП “Републиканци за България” влезе в кампания по подготовка за участие в частичните местни избори, насрочени за 28.02.2021 г. както и за участие в изборите за народни представители, насрочени за 04.04.2021 г.

1. **Планове за развитие**

Към края на 2020 г., плановете за развитие на ПП “Републиканци за България” са свързани с утвърждаването и развитието на областни организации на територията на цялата страна, разпределени в 29 области - всички административни области в страната, като единствено в Пловдив е предвидено създаването и оперирането на две областни организации - Пловдив-град и Пловдив-област.

 В допълнение към това, ПП “Републиканци за България” има утвърдени планове за участие в частичните местни избори, насрочени за 28.02.2021 г. в 12 населени места, изборите за народни представители за 45-тото Народно събрание, както и във всички други избори, които ще бъдат насрочвани на територията на страната.

1. **Научноизследователска и развойна дейност**

 ПП “Републиканци за България” не е извършвала научноизследователска и/или развойна дейност през отчетния период.

1. **Собствени акции**

“Републиканци за България” е юридическо лице с нестопанска цел, учредено и регистрирано като политическа партия по смисъла на действащото българско законодателство. В този смисъл, то няма акции, съответно - в отчетния период не е придобивало собствени акции.

1. **Клонова структура**

ПП “Републиканци за България” няма учредени и регистрирани клонове по смисъла на Търговския закон. Съобразно Закона за политическите партии, който има устройствен характер за партията и приетия ѝ Устав, ПП “Републиканци за България” в рамките на отчетния период има утвърдени 25 областни организации - в Област Благоевград, Област Бургас, Област Варна, Област Велико Търново, Област Видин, Област Враца, Област Габрово, Област Добрич, Област Кърджали, Област Кюстендил, Област Монтана, Област Перник, Област Плевен, Пловдив-град, Пловдив-област, Област Разград, Област Русе, Област Сливен, София-град, София-област, Област Стара Загора, Област Търговище, Област Хасково, Област Шумен и Област Ямбол.

1. **Използвани финансови инструменти**